**ELŐTERJESZTÉS**

**A KÉPVISELŐ-TESTÜLET**

**2021.július …-i rendes ülésére**

**Előterjesztés**

**Koronavírus világjárvány által okozott a kulturális ágazatot érintő károk hatékony enyhítéséről szóló támogatás felhasználása**

A napirendet tárgyaló ülés dátuma: 2021.07…...

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: -----

**3.Költségkihatások és egyéb szükséges feltételeket, illetve megteremtésük javasolt forrásai:**

**Tényállás:**

Magyarország Kormánya a 1879/2020.(XII.04.) Kormány határozatában döntött a koronavírus világjárvány által okozott a kulturális ágazatot érintő károk negatív hatásának enyhítéséről.

Telki község Önkormányzata 2021. április 15. napján levélben kereste meg az Emberi Erőforrások Minisztériumát a koronavírus járvány kulturális ágazatot érintő negatív költségvetési hatásának enyhítésére vonatkozó támogatás biztosítására.

A korona vírus járvány okozta gazdasági nehézségek önkormányzatunkat jelentős mértékben érintették. A hónapok óta bezárt Közösségi Ház működési bevételeinek (elmaradt terembérleti díjak) kiesése az intézmény költségvetési bevételeit jelentősen lecsökkentette.

Az Emberi Erőforrások Minisztériuma rendelkezésre álló támogatási forrásai lehetőséget teremtenének a településnek és így az önkormányzat által fenntartott kulturális intézménynek, hogy a működéshez szükséges forrásokat biztosítani tudja.

A fent hivatkozott kormány határozatban megfogalmazott célok végrehajtása, valamit a szakpolitikailag megalapozott támogatási döntések meghozatala alapján Telki Község Önkormányzata 2.000.000.- Ft összegű támogatási összeget nyert el a kultúra támogatására.

A támogatás az önkormányzat és az önkormányzat által fenntartott kulturális intézmény kiadásaira fordítható.

A támogatási keretből bérjellegű, dologi, beruházási és felújítási költségeket lehet finanszírozni.

A Kodolányi János Közösségi Ház és Könyvtár által összeállított és az önkormányzattal egyeztettet szakmai program képezi alapját a támogatási keret felhasználásának.

Telki, 2021. június 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**…/2021. (VII. ) Önkormányzati határozata**

**Koronavírus világjárvány által okozott a kulturális ágazatot érintő károk hatékony enyhítéséről szóló támogatás felhasználása**

Telki község Önkormányzat képviselő-testülete úgy határoz, hogy a Nemzeti Művelődési Intézet részéről a koronavírus világjárvány által okozott a kulturális ágazatot érintő károk hatékony enyhítése érdekében biztosított 2.000.000.- Ft összegű támogatást a Kodolányi János Közösségi Ház és Könyvtár intézmény kiadásaira használja fel.

Felelős: polgármester

Határidő: azonnal